# 18ma di junio

Videz quo ligesas adhike (che utensili). - A pagino di yaro.

La **18ma di junio** esas la 169ma dio di la yaro (170ma en bisextila yari) segun Gregoriala kalendario. Restas 196 dii til la fino di la yaro.

---

## Dio

## Eventi

* 860 - Cirkume 200 navi de Rus' navigas til stretajo Bosforo e spolias Konstantinoplo.
* 1053 - Batalio di Civitate: Normanda kavalieri - cirkume 3.000 - komandita da Humphrey de Hauteville, komto di Apulia e Kalabria, dispersas trupi komandita da papo Leo la 9ma, en sudal Italia. Normandi destruktas papal armeo e kaptas lu, qua enkarcerigesos dum 8 monati en Benevento.
* 1633 - Charles la 1ma di Anglia kronizesas rejulo di Skotia.
* 1757 - Sep-yara milito: Austriani komandita da Joseph von Daun vinkas la trupi di Friedrich la 2ma di Prusia en la Batalio di Kolín. Prusi abandonas Bohemia.
* 1778 - Britaniana trupi abandonas Philadelphia.
* 1812 - Usana Kongreso deklaras milito kontre Unionita Rejio. La milito duros til 1815.
* 1815 - Napoléon la 1ma sukombas la kombato en Waterloo.
* 1908 - Komencas ekmigro di Japoniani vers Brazilia: 781 Japoniani arivas che Santos en la navo *Kasato Maru*, por laborar en kultivo di kafeo.
* 1928 - Norvegiana polar-exploristo Roald Amundsen desaparas mistikale super nord Atlantiko dum flugo, probante salvar lua rivalo ed ex-kunlaboranto Umberto Nobile, qua salveskos pose.
* 1940 - Diskurso per radio da Charles de Gaulle brodkastita de London apelas ke Franci rezistez kontre Naziista okupo.
* 1953 - Egiptia divenas republiko.
* 1956 - Lasta stranjera trupi foriras Egiptia.
* 1979 - Jimmy Carter e Leonid Brejnev subskribas pakto *SALT 2* en Wien, Austria.
* 2002 - En Arizona en fairo inflamita da lokali brulas 1,872 km² de foresto.
* 2016 - Belga polico arestas 12 suspektiti pri ligilo kun terorismo. Segun la polico, li intencis agar dum la ludi di futbala konkurso *Eurocup*.
* 2017 - Ondego frapas la vilajo Nuugaatsiaq, an la litoro di Grenlando, e destruktas adminime 11 domi. Du personi vundesas grave e 4 plusa homi desaparas. L'antea dio eventabis ter-tremo kun forteso 4 che la skalo di Richter ed epicentro en insulo weste de la lando.

## Naski

* 1332 - Ioannes la 5ma Palaiologos, imperiestro di Bizanco (m. 1391)
* 1566 - Rejulo James la 1ma di Anglia (m. 1625)
* 1716 - Joseph-Marie Vien, Franca piktisto (m. 1809)
* 1771 - Justo Figuerola, prezidanto di Peru (m. 1854)
* 1799 - William Lassell, Angla astronomo (m. 1880)
* 1812 - Ivan Goncharov, Rusa skriptisto (m. 1891)
* 1845 - Charles Louis Alphonse Laveran, Franca mediko, Nobel-laureato (m. 1922)
* 1860 - Laura Muntz Lyall, Kanadana piktisto (m. 1930)
* 1868 - Miklós Horthy, chefo e regento di Hungaria inter mondomiliti (m. 1957)
* 1877 - James Montgomery Flagg, Usana piktisto (m. 1960)
* 1882 - Georgi Dimitrov, chefministro di Bulgaria (m. 1949)
* 1883 - Baltasar Brum, prezidanto di Uruguay (m. 1933)
* 1884 - Édouard Daladier, chefministro di Francia (m. 1970)
* 1889 - Per Krohg, Norvegiana piktisto (m. 1965)
* 1891 - Ahmad bin Yahya, rejulo di Yemen (m. 1967)
* 1902 - Barbara McClintock, Usana genetikisto, Nobel-laureato pri Fiziologio o Medicino (m. 1992)
* 1902 - Jan Wydra, Polona piktisto (m. 1937)
* 1916 - Julio César Turbay Ayala, prezidanto di Kolumbia (m. 2005)
* 1918 - Jerome Karle, Usana kemiisto, Nobel-laureato (m. 2013)
* 1918 - Franco Modigliani, Italiana ekonomikisto, Nobel-laureato (m. 2003)
* 1922 - Thomas Kuhn, Usana filozofo (m. 1996)
* 1929 - Jürgen Habermas, Germana filozofo e sociologo
* 1931 - Fernando Henrique Cardoso, prezidanto di Brazilia
* 1932 - Dudley R. Herschbach, Usana kemiisto, Nobel-laureato
* 1936 - Ronald Venetiaan, prezidanto di Surinam
* 1942 - Paul McCartney, Britaniana kantisto, muzikisto e kompozisto (The Beatles)
* 1942 - Thabo Mbeki, prezidanto di Sudafrika
* 1942 - Roger Ebert, Usana cinemo-kritikisto (m. 2013)
* 1944 - Salvador Sánchez Cerén, prezidanto di Salvador
* 1946 - Maria Bethânia, Braziliana kantistino
* 1947 - George Cosmas Adyebo, chefa ministro di Uganda (m. 2000)
* 1949 - Lech Kaczyński, prezidanto di Polonia (m. 2010)
* 1949 - Jarosław Kaczyński, chefministro di Polonia, fratulo di Lech Kaczyński
* 1949 - Han Duck-soo, chefministro di Sud-Korea
* 1952 - Isabella Rossellini, Italian-Usan aktorino
* 1954 - Magnus Uggla, Sueda rock-muzikisto
* 1955 - Anatoli Abramov, Rusa rock-muzikisto ed aktoro
* 1963 - Rumen Radev, prezidanto di Bulgaria
* 1964 - Udai Hussein, filiulo di Saddam Hussein (m. 2003)
* 1966 - Aleksander Klepacz, Polona kantistulo
* 1977 - Kaja Kallas, chefministrino di Estonia
* 1991 - Ondřej Havlíček, Cheka hokeisto
* 1997 - Katharina Hobgarski, Germaniana tenisistino
* 2004 - Linda Klimovičová, Chekiana tenisistino

## Morti

* 741 - Imperiestro Leo la 3ma di Bizanco (n. c. 685)
* 1464 - Rogier van der Weyden, Nederlandana piktisto (n. 1399 o 1400)
* 1629 - Piet Pieterszoon Hein, Nederlandan admiralo e korsaro (n. 1577)
* 1862 - Carlos Anaya, prezidanto di Uruguay (n. 1777)
* 1917 - Titu Maiorescu, chefministro di Rumania (n. 1840)
* 1928 - Roald Amundsen, Norvegian explorero (n. 1872)
* 1936 - Maxim Gorky (nask. Alexei Maximovich Peshkov), Rusa skriptisto (n. 1868)
* 1937 - Gaston Doumergue, prezidanto e chefministro di Francia (n. 1863)
* 1941 - Cecilio Báez, prezidanto di Paraguay (n. 1862)
* 1952 - Yefim Bogolyubov, Rusa shakoludisto (n. 1889)
* 1958 - Nereu Ramos, prezidanto di Brazilia (n. 1888)
* 1971 - Paul Karrer, Suisa kemiisto, Nobel-laureato (n. 1889)
* 1974 - Georgi Jukov, Sovietiana marshalo (n. 1896)
* 2010 - José Saramago, Portugalana skriptisto, Nobel-laureato (n. 1922)
* 2011 - Frederick Chiluba, prezidanto di Zambia (n. 1943)
* 2020 - Jules Sedney, chefa ministro di Surinam (n. 1922)

## Referi